Цяжка сказаць, што менавіта ў такой мадэлі з’яўляецца спадчынай паганства, а што здабыткам, прыўнесеным хрысціянствам. Як вядома, пантэон балцкіх багоў, іх імёны, атрыбуцыя і сімволіка былі надзвычай цесна звязаныя з паняткамі святла і белага колеру як адной з яго праяў і на сімвалічным, і на лексічным узроўні. У славянскай міфалогіі гэтыя сувязі таксама прысутнічаюць, мажліва не так відавочна. Ці яны проста “згубіліся” ў бляску новай веры, прынесенай з Візантыі?